text: Her kan du komme gratis i svømmehallen
  01 oktober 2017 kl. 06.38
  Søndag er det Den Store Svømmedag. Derfor kan man flere steder komme gratis i svømmehallen. 
  På Den Store Svømmedag gælder det om at få så mange vandhunde i poolen som muligt. Derfor er der gratis adgang til svømmebassinet i 41 svømmeklubber fra kl. 10-16. Syv af dem ligger i Syd- og Sønderjylland.
  Dermed deltager svømmeklubberne i en landsdækkende svømmekonkurrence, hvor der konkurreres på tre parametre.
  Hvilket arrangementssted svømmer flest meter i alt?
  Hvilket arrangementssted får flest personer i vandet?
  Hvilket arrangementssted får flest personer i vandet pr. indbygger?
  Førstepræmien i hver kategori er 5000 kr.
  I 2016 hoppede 6999 personer i svømmebassinet. Tilsammen svømmede de 8.085.234 meter.
  Disse svømmeklubber har gratis entré i dag:
  Billund SvømmeklubBlåvandshuk SvømmeklubKoral Svømmeklubben, HedenstedKolding SvømmeklubVingsted SvømmeklubSvømmeklubben Sønderborg​Team Blaabjerg, Nørre Nebel
  
  